OpenLLM-France/wikimedia huggingface dataset:
# Neogobi melanòstom

El neogobi melanòstom (Neogobius melanostomus) és una espècie de peix de la família dels gòbids i de l'ordre dels perciformes. Fa part de la llista de les 100 espècies invasores més dolentes d'Europa.
És nadiu de l'Azerbaidjan, Bulgària, Geòrgia, l'Iran, el Kazakhstan, Moldàvia, Romania, Rússia, Turquia, Turkmenistan i Ucraïna. Ha estat introduït als Grans Llacs d'Amèrica del Nord, la conca del riu Mississipi, el riu Moskvà, la mar Bàltica i el riu Danubi.
En general, fa menys de 18 cm, tot i que n'hi ha registres d'exemplars que arriben a 30. El mascle és més gros que la femella. Té una taca negra en l'aleta dorsal davantera.
És ovípar i gairebé no hi ha estat de larva en el desenvolupament d'aquesta espècie. Els ous, demersals, triguen fins a 18 dies a descloure's.
L'esperança de vida en els mascles és de quatre anys (moren després de defensar els seus nius durant el període reproductor) i de tres en les femelles. És capaç de tolerar aigües amb poc contingut en oxigen durant diversos dies.
És depredat pel corb marí gros (Phalacrocorax carbo) i la luciperca groga (Stizostedion vitreum). A Rússia és depredat per Acipenser gueldenstaedtii, l'esturió beluga (Huso huso) i Sander lucioperca.

## Referències

* ↑ Catalogue of Life (anglès)
* ↑ «100 of The Worst» (en anglès). Daisie, 2012.
* ↑ Freyhof, J.; Kottelat, M. (2008). "Neogobius melanostomus." 2008 Llista Vermella de la UICN. Unió Internacional per a la Conservació de la Natura, edició 2008. [Consulta: 13 abril 2023]
* ↑ Jude, D., 1995.
* 1 2 3 4 Animal Diversity Web (anglès)
* ↑ Skora, K., S. Olenin i S. Gollasch, 1999. Neogobius melanostomus (Pallas, 1811). p. 69-73. A: S. Gollasch, D. Michin, H. Rosenthal i M. Voight (eds.) Case histories on introduced species: their general biology, distribution, range expansion and impact. Logos Verlag Berlin.
* ↑ Skora, K., S. Olenin i S. Gollasch, 1999.
* ↑ FishBase (anglès)
* ↑ Jude, D., 1995. Two New Fish Aliens in the Great Lakes. Center for Great Lakes and Aquatic Sciences Factsheet University of Michigan.
# Bruna Ferraz

Bruna Ferraz (Porto Alegre, Brasil, 5 de setembre de 1981) és una actriu pornogràfica brasilera.
Va anar a viure a São Paulo el 2005, amb l'objectiu de desenvolupar la seva carrera com a stripper. Es va donar a conèixer en la xarxa d'internet amb les seves actuacions sensuals davant d'una webcam. En 2007 Bruna va entrar en la indústria pornogràfica, signant un contracte d'exclusivitat amb la productora de cinema pornogràfic Brasileirinhas. Aquell mateix any va protagonitzar la seva primera pel·lícula. En 2012 va desfilar amb una escola de samba en el Carnaval de São Paulo.

## Referències

* ↑ «"O declínio da indústria pornô"». Arxivat de l'original el 2016-03-04. [Consulta: 9 juliol 2017].
* ↑ www.entretenimiento.bad.uol.com.br/
# Fishing Creek

El municipi de Fishing Creek (en anglès: Fishing Creek Township) és un municipi situat al comtat de Columbia a l'estat nord-americà de Pennsilvània. L'any 2000 tenia 1.393 habitants i una densitat poblacional de 18.9 persones per km².

## Geografia

El municipi de Fishing Creek està situat en les coordenades 41° 08′ 00″ N, 76° 22′ 59″ O﻿ / ﻿41.13333°N,76.38306°O﻿ / 41.13333; -76.38306.

## Demografia

Segons l'Oficina del Cens al 2000 els ingressos mitjans per llar a la localitat eren de $38,654, i els ingressos mitjans per família eren de $44,118. Els homes tenien uns ingressos mitjans de $30,114 enfront dels $23,580 per a les dones. La renda per capita de la localitat era de $18,121. Al voltant del 7,5 % de la població estava per sota del llindar de pobresa.

## Referències

* ↑ Counties, the National Association of. «How much do you know about your county?» (en anglès). Arxivat de l'original el 2015-10-07. [Consulta: 10 gener 2019].
* ↑ Bureau, U. S. Census. «American FactFinder» (en anglès). Arxivat de l'original el 2015-01-08. [Consulta: 10 gener 2019].
* ↑ Geography, US Census Bureau. «U.S. Gazetteer: 2010, 2000, and 1990» (en anglès). [Consulta: 10 gener 2019].
# Salvador Garriga Polledo

Salvador Garriga Polledo (Gijón, 6 d'agost de 1957) és un economista i polític asturià. El 1982 es llicencià en economia i el 1983 es diplomà en comerç exterior. Ha estat empresari de comerç exterior (1981-1994) i assessor econòmic (1984-1989).
De 1982 a 1987 fou cap de relacions exteriors de les Noves Generacions del Partit Popular, i de 1987 a 1993 secretari de relacions sectorials del PP. De 1987 a 1989 també fou vicepresident de la Democrat Youth Community of Europe.
Fou elegit diputat a les eleccions al Parlament Europeu de 1987. Després fou diputat per Madrid a les eleccions generals espanyoles de 1989. De 1991 a 1993 fou secretari segon de la Comissió Mixta per a les Comunitats Europees del Congrés dels Diputats. Després tornà a Brussel·les quan fou elegit diputat a les eleccions al Parlament Europeu de 1994, 1999, 2004 i 2009. Durant el seu mandat és ponent del Parlament Europeu per a les Perspectives Financeres, coordinador del Partit Popular Europeu a la Comissió de Pressupostos i suplent a altres comissions.

## Enllaços externs

* Bloc de Salvador Garriga Polledo
* Fitxa del Parlament Europeu
* Fitxa del Congrés dels Diputats (castellà)
# Creu de Pere Mora

La Creu de Pere Mora o Creu de Terme, és un peiró situat al municipi de Torrent. És Bé d'Interés Cultural amb identificador nombre 46.14.244-031.

## Referències

* ↑ «Inventari General del Patrimoni Cultural Valencià».
* ↑ «Dirección General de Patrimonio Cultural». eduwp.edu.gva.es. [Consulta: 31 desembre 2016].
# President de Botswana

El president és el cap d'estat i cap de govern de Botswana. Aquesta és la llista dels presidents de Botswana des de 1966.
Presidents de la República de Botswana des del 1990 :
| # | Nom | Inici del mandat | Fi del mandat | Partit |
| 1 | Sir Seretse Khama (1921–1980) | 30 de setembre de 1966 | 13 de juliol de 1980 † | Botswana Democratic Party |
| 2 | Ketumile Masire (1925–2017) | 13 de juliol de 1980 | 31 de març de 1998 | Botswana Democratic Party |
| 3 | Festus Gontebanye Mogae (n.1939) | 1 d'abril de 1998 | 31 de març de 2008 | Botswana Democratic Party |
| 4 | Ian Khama (n. 1953) | 1 d'abril de 2008 | 31 de març de 2018 | Botswana Democratic Party |
| 5 | Mokgweetsi Masisi (n. 1961) | 1 d'abril de 2018 | actualitat | Botswana Democratic Party |
# Pachirisu

Pachirisu és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric. El seu nom deriva dels mots japonesos pachiri («lluminós», «clar») i risu («esquirol»).
Originari de la regió Sinnoh. Pachirisu té aspecte d'esquirol blanc. Té una franja blava que s'estén des del front fins a la punta de la cua. Les galtes poden recordar una mica a les de Pikachu, tot i que són grogues en lloc de vermelles. Pachirisu presenta tres punxes a la cua. Té els braços i les cames bastant curts. Pot córrer a alta velocitat.
Als jocs, Pachirisu pot aprendre els atacs Thunderbolt, Spark, Swift, Growl, Charm i Sweet Kiss. Pachirisu ocupa el lloc número 55 a la Pokédex de Sinnoh, just abans de Buizel. No evoluciona.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* 1 2 3 Silvestri, Chris. Pokémon Ultimate Handbook (en anglès). Nova York: Scholastic, 2008, p. 184.

## Enllaços externs

* Pachirisu a Bulbapedia (anglès)
Espècies de Pokémon :
# Museu de l'Agricultura Catalana

El Museu de l'agricultura catalana és una institució cultural del poble rossellonès de Sant Miquel de Llotes, a la Catalunya del Nord.
Va ser fundat el 1944 amb la voluntat d'estudiar l'evolució de l'agricultura als Pirineus Orientals. El període temporal que cobreix comença a la prehistòria, i reflecteix especialment la vida de la pagesia local des de la fi del segle xix fins als anys cinquanta del segle XX.
La visita passa per les sales d'acollida, de les tasques agrícoles, dels tractaments, el pati, la sala de la sega i de les altres recol·leccions, l'apartat dels recursos animals i forestals i la sala dedicada al vi. Es mostren reproduccions a escala de construccions agrícoles, com una maqueta del mas Mestres de Sant Miquel de Llotes (obra d'Albert Alart, autor també d'altres maquetes d'edificis del vell Illa i que s'hi exhibeixen localment), així com eines del camp (jous, adobadores i arades, per exemple). La sala dels tractaments recull tot un seguit d'atomitzadores i polvoritzadores emprades en combatre l'oïdi, la fil·loxera i el míldiu, malalties que afecten la vinya. La importància d'aquesta per a l'economia de la Catalunya del Nord es reflecteix a la sala dedicada al raïm i al vi, que conserva també el record de la revolta dels viticultors del Llenguadoc del 1907.
El museu també va ser responsable de la traducció parcial al francès de l'obra de Miquel Agustí Llibre dels secrets de agricultura, casa rústica y pastoril («L'agriculture catalane au début du XVIIe siècle». Arxivat de l'original el 2013-10-04. [Consulta: 2 octubre 2013].).
Les dificultats pressupostàries de l'administració municipal miquelenca portaren el 2010 el tancament del museu, que hom esperava que fos de forma temporal; per aquest fet, des d'aleshores calgué suspendre les visites pedagògiques que escoles, col·legis i liceus nord-catalans hi feien regularment.

## Referències

* ↑ «El museu, al web de Jean Tosti» (en francès). Arxivat de l'original el 2013-09-24. [Consulta: 29 setembre 2013].
* ↑ «Presentació del museu» (en francès). [Consulta: 29 setembre 2013].
* 1 2 Tarrene, Claudina «Inquietuds sobre el Museu de l'Agricultura de Sant Miquel de Llotes». El Punt Avui, 04-04-2010 [Consulta: 1r octubre 2013].
* ↑ «Maquetes d'Illa per Albert Alart» (en francès). [Consulta: 29 setembre 2013].
* ↑ «Agronomia, al web Scientia.cat dedicat a la ciència en la cultura catalana a l'Edat Mitjana i al Renaixement». Arxivat de l'original el 2013-10-04. [Consulta: 1r octubre 2013].
* ↑ «Le musée de l'agriculture catalane de Saint-Michel de Llotes: Les ateliers» (en francès). Arxivat de l'original el 2013-10-04. [Consulta: 1r octubre 2013].

## Enllaços externs

* Web del museu, per Jean Tosti Arxivat 2013-09-24 a Wayback Machine. (francès)
* Fitxa, al web del "Centre national de documentation pédagogique" Arxivat 2013-10-04 a Wayback Machine. (francès)
# Bufo pseudoraddei

Bufo pseudoraddei és una espècie d'amfibi que viu al Pakistan i, possiblement també, a l'Afganistan.
Està amenaçada d'extinció per la pèrdua del seu hàbitat natural.

## Referències

* Stöck, M., Papenfuss, T. & Khan, M.S. 2004. Bufo pseudoraddei. Llista Vermella d'Espècies Amenaçades de la UICN 2006. Consulta: 14 abril 2008.
# FC Ribeira Peixe

El Futebol Clube Ribeira Peixe és un club de futbol de l'illa de São Tomé, a São Tomé i Príncipe i que juga a la Lliga de São Tomé de futbol, on recentment ha promocionat després de quedar segon la Tercera Divisió i juga a la Segona Divisió durant la temporada 2017. L'equip es troba al poble de Ribeira Peixe, al districte de Caué, al sud de l'illa de São Tomé.
En la temporada de dos anys 2009-10 el club va jugar a la primera divisió regional en 2011, va baixar de categoria i en 2012 el club va jugar a la Segona Divisió. Al final de la temporada 2013 fou relegat i jugà a tercera divisió. En la temporada 2014 va tornar a Segona Divisió i en 2015, després de quedar segon, fou novament relegat i va jugar novament en Tercera fins 2016. En la temporada 2017 torna a jugar a Segona Divisió.

## Resultat del campionat entre illes

| Temporada | Divisió | Posició | Jugats | Guanya | Empata | Perd | GF | GC | GD | Punts | Qualificació/descens |
| 2009 & 2010 | 3 | | - | - | - | - | - | - | - | - | Promociona a Primera Divisió |
| 2011 | 2 | 11 | 21 | 3 | 5 | 13 | 17 | 48 | -31 | 14 | Relegat a la Segona Divisió |
| 2012 | 3 | | 18 | - | - | - | - | - | - | - | Cap |
| 2013 | 3 | | 18 | - | - | - | - | - | - | - | Relegat a Tercera Divisió |
| 2014 | 4 | 6 | 18 | - | - | - | - | - | - | - | Cap |
| 2015 | 3 | | 18 | - | - | - | - | - | - | - | Relegat a Tercera Divisió Regional |
| 2016 | 4 | 2 | 18 | - | - | - | - | - | - | - | Promociona a Segona Divisió Regional |

## Referències

* ↑ São Tomé e Príncipe 2009/10 José Batalha & RSSSF.com
* ↑ São Tomé and Príncipe 2011 José Batalha & RSSSF.com
# Comtat històric d'Anglaterra

Els comtats històrics d'Anglaterra (en anglès: historic counties) són subdivisions antigues d'Anglaterra. Van ser utilitzades amb diverses funcions durant segles i van constituir, malgrat que amb els límits considerablement canviats, la base del govern local. També es coneixen com els comtats antics (ancient counties).

## Mapa

Els comtats històrics es distribueixen sobre Anglaterra com es mostra a continuació:
| Bedfordshire Berkshire Buckinghamshire Cambridgeshire Cheshire (Comtat de Chester) * Cornualla Cumberland Derbyshire Devon Dorset Durham * Essex Gloucestershire Hampshire † Herefordshire Hertfordshire Huntingdonshire Kent Lancashire (Comtat de Lacanster) * Leicestershire | Lincolnshire Middlesex Norfolk Northamptonshire Northumberland Nottinghamshire Oxfordshire Rutland Shropshire (Comtat de Salop) Somerset Staffordshire Suffolk Surrey Sussex Warwickshire Westmorland Wiltshire Worcestershire Yorkshire |
| * = county palatine | † = també conegut com Comtat de Southampton o Southamptonshire | Monmouthshire no es mostra || |
El mapa omet els exclavaments dels comtats, excepte per a Furness, part de Lacanshire (nombre 19 en el mapa), a l'est de Cumberland, a l'oest de Westmorland i al sud d'ambdòs. Monmouthshire era antigament considerat com un comtat d'Anglaterra, però en l'actualitat generalment s'accepta que forma parte de Gal·les.

## Referències

* ↑ Thomson, D., England in the Nineteenth Century (1815-1914), (1978)
* ↑ Bryne, T., Local Government in Britain, (1994)
* ↑ Her Majesty's Stationary Office, Aspects of Britain: Local Government, (1996)
* ↑ Hampton, W., Local Government and Urban Politics, (1991)
* ↑ Vision of Britain - Type details for ancient county. Retrieved 19 October 2006.
* ↑ Vision of Britain - List of subdivisions of England. Retrieved 19 October 2006.

## Vegeu també

* Comtat d'Anglaterra
# Societat Catalana d'Història de la Ciència i de la Tècnica

La Societat Catalana d'Història de la Ciència i de la Tècnica (SCHCT) és una societat científica filial de l'Institut d'Estudis Catalans (IEC) fundada el mes de maig de 1991. Està adscrita a la Secció de Ciències Biològiques i a la Secció de Ciències i Tecnologia de l'IEC.
La SCHCT publica la revista Actes d'Història de la Ciència i de la Tècnica, participa en ARBAN,. Agenda CVB d'història de la ciència, tècnica i medicina i és membre nacional de la Division of History of Science and Technology de la International Union of History and Philosophy of Science. Entre altres activitats, la SCHCT organitza cada curs el cicle Col·loquis.

## Referències

* ↑ Institut d'Estudis Catalans. Directori de les societats filials: (1907-2007). Institut d'Estudis Catalans, 2009, p. 275–. ISBN 978-84-92583-11-9.
* ↑ Víctor Navarro Brotons. Actes de les II Trobades d'Història de la Ciència i de la Tècnica: (Peníscola, 5-8 desembre 1992). Institut d'Estudis Catalans, 1993. ISBN 978-84-7283-250-3.
* ↑ «Arban, agenda CBV d'història de la ciència, tècnica i medicin». arban.espais.iec.cat. [Consulta: 12 febrer 2018].
* ↑ www.6tems.com. «ICRPC :: Institut Català de Recerca en Patrimoni Cultural». www.icrpc.cat. [Consulta: 12 febrer 2018].

## Bibliografia

* Roca Rossell, Antoni. "Las Sociedades Científicas del IEC: Asociacionismo e investigación científica", Arbor, CLXIII, 641 (Maig 1999), 61-75.
* Roca Rossell, Antoni. "La SCHCT (1991-2003), como punto de encuentro y difusión", Llull 26 (2003), 663-680.

## Enllaços externs

* Societat Catalana d'Història de la Ciència i de la Tècnica (web oficial)
# President de Canàries

Llista de presidents de la Comunitat Autònoma de Canàries
| No. | Nom | Inici | Fi | Partit |
| 1. | Jerónimo Saavedra Acevedo (Primer mandat) | 1983 | 1987 | PSOE |
| 2. | Fernando Fernández Martín | 1987 | 1989 | CDS |
| 3. | Lorenzo Olarte Cullén | 1989 | 1991 | CDS |
| 4. | Jerónimo Saavedra Acevedo (Segon mandat) | 1991 | 1993 | PSOE |
| 5. | Manuel Hermoso Rojas | 1993 | 1999 | CC |
| 6. | Román Rodríguez Rodríguez | 1999 | 2003 | CC |
| 7. | Adán Martín Menis | 2003 | 2007 | CC |
| 8. | Paulino Rivero Baute | 2007 | 2015 | CC |
| 9. | Fernando Clavijo Batlle (Primer mandat) | 2015 | 2019 | CC |
| 10. | Ángel Víctor Torres | 2019 | 2023 | PSOE |
| 11. | Fernando Clavijo Batlle (Segon mandat) | 2023 | | CC |
# PFD

PFD té els següents significats:
* Partit de les Forces Democràtiques, partit polític de Moldàvia
* Pantalla principal de vol (del seu nom en anglès Primary Flight Display), instrument de navegació aèria dedicat a mostrar la informació de vol
* Comparador de fase (del seu nom en anglès Phase Frequency Detector), sistema electrònic que compara les fases de dos senyals
* Professional Disc, format de gravació en disc òptic desenvolupat per Sony
# Neustadt (Waldnaab)

«Neustadt» té aquests significats:
* La ciutat alemanya Neustadt an der Waldnaab
* El districte de Neustadt an der Waldnaab d'Alemanya
# FC Ripensia Timişoara

El FC Ripensia Timişoara fou un club de futbol romanès de la ciutat de Timisoara.

## Història

Va ser fundat el 1928 pel Dr. Cornel Lazăr, un famós promotor del futbol a la regió i antic president del Chinezul Timişoara. El seu nom sembla provenir de la província de l'Imperi Romà de Dacia Ripensis. Fou el primer club professional de Romania.
Els seus jugadors van provenir dels clubs Chinezul, C.A.T. i Poli. A causa del seu estàtus professional, no fou fins a la temporada 1932-1933 (la primera temporada de la lliga nacional - Divizia A), que al club se li permeté participar en competicions nacionals oficials. Fou quatre cops campió de lliga i dos de copa.
Després de la Segona Guerra Mundial, problemes financers i la nova organització esportiva comunista van fer que el club jugués a la Divizia B i la Divizia C. Després de 1948, desaparegué fusionat dins de l'Electrica Timişoara.
Els seus colors eren el vermell i el groc. El seu estadi s'anomenà "Electrica" (avui dia "UMT").

## Palmarès

* Lliga romanesa de futbol (4): 1933, 1935, 1936, 1938
* Copa romanesa de futbol (2): 1934, 1936

## Trajectòria

Divizia A: (9 edicions) 184 110 28 46 512 - 277 Divizia B: (1 edició) 29 12 4 13 44 - 54 Divizia C: (1 edició) 18 13 14 1 48 - 21 Total: (11 edicions) 231 135 46 60 604 - 352
Ripensia a la Divizia A:
* 1932-1933 • 12 • 10 • 00 - 02 - 49 • 10 • 20 punts
* 1933-1934 • 14 • 10 • 02 - 02 - 55 • 13 • 22 punts
* 1934-1935 • 22 • 14 • 04 - 04 - 66 • 34 • 32 punts
* 1935-1936 • 22 • 13 • 04 - 05 - 59 • 37 • 30 punts
* 1936-1937 • 22 • 13 • 01 - 08 - 59 • 39 • 27 punts
* 1937-1938 • 18 • 15 • 00 - 03 - 63 • 25 • 30 punts
* 1938-1939 • 22 • 11 • 04 - 07 - 53 • 39 • 26 punts
* 1939-1940 • 22 • 08 • 06 - 08 - 36 • 37 • 22 punts
* 1940-1941 • 24 • 13 • 06 - 05 - 58 • 32 • 32 punts

## Jugadors destacats

* Porters: William Zombory, Dumitru Pavlovici
* Defenses: Rudolf Burger, Balazs Hoksary
* Centrecampistes: Vasile Chiroiu II, Vasile Deheleanu, Rudolf Kotormany, Eugen Lakatos, Nicolae Simatoc
* Davanters: Gheorghe Oprean, Zoltan Beke, Silviu Bindea, Gheorghe Ciolac, Ştefan Dobay, Ladislau Raffinski, Alexandru Schwartz, Graţian Sepi II, Mihai Tanzer
# Crazy Frog

Crazy Frog (en català: Granota Boja) és un personatge animat utilitzat en el màrqueting d'un to de trucada de mòbil basat en The Annoying Thing, una animació informàtica creada pel suec Erik Wernquist.
Promocionat per l'empresa de tons anomenat Jamba!, l'animació va ser originalment creada per acompanyar un efecte de so produït per Daniel Malmedahl mentre intentava imitar el so d'un motor d'una motocicleta.
Crazy Frog va aparèixer en un senzill que es va convertir en èxit mundial amb un remix de Axel F, que arribava al número u en el Regne Unit, Austràlia, Nova Zelanda i la majoria d'Europa. El següent àlbum Crazy Frog Presents Crazy Hits i segon single Popcorn també van aconseguir èxit en les llistes mundials, i la publicació d'un segon àlbum titulat Crazy Frog Presents More Crazy Hits va ser anunciat en 2006. Crazy Frog també ha produït una gamma de productes, joguines i un videojoc, els quals van ser molt populars en el Nadal del 2005.

## Descripció

La Crazy Frog és un amfibi antropomòrfic amb una certa semblança a un gripau. El personatge porta només un casc de moto blanc amb la corretja descordada, una jaqueta de pell i unes ulleres. Els seus dits del peu estan units i l'iris del seu ull esquerre és molt més gran que el de l'ull dret. Li falta una dent a la part superior dreta.

## Història

El 1997, un suec de disset anys anomenat Daniel Malmedahl va gravar la seva veu imitant el so produït per un motor. Ho va publicar a internet i va atreure l'atenció d'un investigador de televisió suec, que va convèncer Daniel perquè realitzés la seva actuació en directe a la televisió. Després del debut televisiu, gravacions de la seva actuació van començar a aparèixer a la xarxa amb el nom 2TAKTARE.MP3 (Tvåtaktare en suec "motor a dos temps").
L'efecte de so va ser ràpidament inclòs en altres animacions Flash que es va difondre entre els usuaris d'Internet convertint-se en un fenomen d'Internet. L'exemple més notable va anar a Insanity Test Arxivat 2007-09-29 a Wayback Machine., que necessitava que els participants del test es mantinguessin sense riure mentre miraven fixament a una fotografia de Rubens Barrichello en un Ferrari de Fórmula 1 mentre l'efecte de so era reproduït.
A finals del 2000, un company de Malmedahl, Erik Wernquist va trobar l'efecte de so i es va inspirar per crear l'animació 3D The Annoying Thing per acompanyar-lo i la va exposar al seu lloc web. L'animació va ser una popular atracció, però el so va ser reconegut com a anònim. Finalment, la paraula li va arribar a Daniel que les seves gravacions havien estat utilitzades en una animació molt coneguda. Ell va contactar amb Erik, aparentment donant una interpretació improvisada per confirmar les seves afirmacions. Erik es va convèncer, i li va donar el reconeixement degut a Daniel per la seva creació. Va ser emès per primera vegada a dos anuncis belgues per Jamba! i Jamster België a mitjans del 2001.
# Principi d'especialitat

En l'ordenament jurídic espanyol, el principi d'especialitat és un principi relacionat amb l'extradició. El principi d'especialitat impedeix que el subjecte extradit sigui jutjat per un delicte diferent a aquell que motiva la seva extradició.

## Referències

* ↑ «Cercador de normativa». [Consulta: 3 novembre 2018].
# PFI

PFI té els següents significats:
* Institut Percy FitzPatrick d'ornitologia africana (del seu nom en anglès Percy FitzPatrick Institute), institut de recerca d'ornitologia de la Universitat de Ciutat del Cap
* Programa de formació i inserció, alternativa formativa per a joves que no han assolit el graduat en Educació Secundària a Catalunya
* Índex de llibertat de premsa mundial (del seu nom en anglès Press Freedom Index), indicador sobre l'estat de la llibertat de premsa al món creat per Reporters Sense Fronteres
* Private finance initiative, mecanisme per a utilitzar finançament privat en projectes públics al Regne Unit